**Louis Aimé Augustin Le Prince** (født 28. august 1841, forsvant 16. september 1890) var en fransk oppfinner som er betraktet av mange filmhistorikere som den sanne far til filmen, ved at han var den første som lage levende bilder på papirfilm ved hjelp av kamera med enkellinse. Foruten å arbeide i sitt hjemland jobbet han også i Storbritannia og i USA, og gjorde banebrytende arbeid i 1888 i den engelske byen Leeds i West Yorkshire. 

Minneplakett i Leeds
I 1886 bygde han det første fungerende filmkameraet. I 1887 flyttet han tilbake til England igjen, men hans hustru fulgte ikke med, og i oktober 1888 traff han hustruens familie, Whitleyene, i England. Det var da han benyttet sitt kamera for første gang. Han filmet da familien Whitley sprang rundt og hoppet rundt i bakgården, en film kalt for *Roundhay Garden Scene*. Den var opprinnelig 10 minutter lang, men nå finnes bare to sekunder igjen av den. Dessuten gjorde han en gatescene fra Leeds Bridge hvor han benyttet kamera med enkeltlinse og papirfilm fra Eastman. Disse ble gjort flere år før arbeidet til konkurrerende oppfinnere som Auguste og Louis Lumière og Thomas Edison.

Han var derimot aldri i stand til å utføre en planlagt offentlig demonstrasjon i USA ettersom han på mystisk vis forsvant fra et tog den 16. september 1890. Han hadde skrevet til sin hustru at han skulle komme hjem, men først skulle han treffe sin bror. Den 16. september 1890 ble han sett gå ombord i et tog, men alle spor av ham opphørte. Man vet at Le Prince hadde hatt problemer med økonomien. Hans familie og venner lette forgjeves etter ham, men fant ingen spor eller ledetråder. Hverken hans lik eller hans bagasje ble noen gang funnet. I et politiarkiv i Paris ble det i 2003 funnet et fotografi av en druknet mann som *kan* ha vært Le Prince.

«Til sist vil jeg si at herr Le Prince på mange vis var en meget usedvanlig mann, adskilt fra oppfinnergeni, som uten tvil var stort. Han sto 190 cm høy på sine strømper, proporsjonalt velbygd og han var meget mild og hensynsfull og, om enn en oppfinner, var meget ekstremt fredelig anlagt hvor ingenting synes å irritere.»
**Erklæringen fra Frederic Mason** (snekker og assistent for Le Prince, 21. april 1931, det amerikanske konsulatet i Bradford, England)
«Le Prince hadde faktisk greid å gjøre levende bilder minst syv år før brødrene Lumière og Thomas Edison, og således henstilles det om at historien til den tidlig filmkunsten bør skrevet om.»
**Richard Howells** (*Screen* vol.47 #2, sidene 179~200, Oxford University Press, 2006)

Referanser
----------

1. ↑   archives.metz.fr[Hentet fra Wikidata]
2. ↑   Autorités BnF, BNF-ID 16904625h, besøkt 9. oktober 2022[Hentet fra Wikidata]
3. ↑  Historikere som professor Wheeler Winston Dixon, Christopher Rawlence og andre.
4. ↑  Rausch, Andrew (2004): *Turning Points In Film History*. Citadel Press. ISBN 9780806525921.
5. 1 2  BBC Education - Local Heroes Le Prince Biography, BBC,
6. ↑  Howells, Richard (Summer 2006): «Louis Le Prince: the body of evidence», Screen (Oxford, UK: Oxford Journals) **47** (2): 179–200. doi:10.1093/screen/hjl015.
7. 1 2  «Pioneers of Early Cinema: 1, Aimé Augustin Le Prince (1841-1890?)» (PDF). *www.nationalmediamuseum.org.uk*. ss. 2: «he developed a single-lens camera which he used to make moving picture sequences at the Whitley family home in Roundhay and of Leeds Bridge in October 1888. ... it has been claimed that a photograph of a drowned man in the Paris police archives is that of Le Prince.»

Eksterne lenker
---------------

* (en) Louis Le Prince på Internet Movie Database Rediger på Wikidata

* (fr) Louis Le Prince på Allociné Rediger på Wikidata

* (en) Louis Le Prince hos The Movie Database Rediger på Wikidata
* Adventures In Cybersound – omfattende biografi ved Russell Naughton, RMIT University, Melbourne.
* Roundhay Garden Scene, YouTube
* Leeds Bridge, YouTube

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** BNE
 |